CELEX: 32020D0243
Language: fi
Date: 2020-02-13 00:00:00
Title: Neuvoston Päätös (EU) 2020/243, annettu 13 päivänä helmikuuta 2020, muuttavien luonnonvaraisten eläinten suojelemista koskevan yleissopimuksen sopimuspuolten konferenssin kolmannessatoista kokouksessa Euroopan unionin puolesta otettavasta kannasta eri sopimuspuolten tekemiin ehdotuksiin kyseisen yleissopimuksen liitteiden muuttamisesta sekä kyseiseen yleissopimukseen ilmoitetun varauman peruuttamisesta

25.2.2020   
               
               
                  FI
               
               
                  Euroopan unionin virallinen lehti
               
               
                  L 53/1
               
            
         NEUVOSTON PÄÄTÖS (EU) 2020/243,
         annettu 13 päivänä helmikuuta 2020,
         muuttavien luonnonvaraisten eläinten suojelemista koskevan yleissopimuksen sopimuspuolten konferenssin kolmannessatoista kokouksessa Euroopan unionin puolesta otettavasta kannasta eri sopimuspuolten tekemiin ehdotuksiin kyseisen yleissopimuksen liitteiden muuttamisesta sekä kyseiseen yleissopimukseen ilmoitetun varauman peruuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni hyväksyi muuttavien luonnonvaraisten eläinten suojelemista koskevan yleissopimuksen, jäljempänä ’yleissopimus’, neuvoston päätöksellä 82/461/ETY (1), ja se tuli voimaan 1 päivänä marraskuuta 1983.
                  
               
                     (2)
                  
                  
                     Yleissopimuksen sopimuspuolten konferenssi, jäljempänä ’sopimuspuolten konferenssi’, voi yleissopimuksen XI artiklan nojalla tehdä päätöksiä yleissopimuksen liitteiden muuttamisesta.
                  
               
                     (3)
                  
                  
                     Sopimuspuolten konferenssin on määrä hyväksyä 15–22 päivänä helmikuuta 2020 pidettävässä kolmannessatoista kokouksessaan päätöksiä yleissopimuksen liitteiden muuttamisesta.
                  
               
                     (4)
                  
                  
                     On aiheellista vahvistaa sopimuspuolten konferenssissa unionin puolesta otettava kanta, koska yleissopimuksen liitteiden muuttamista koskevat päätökset ovat unionia sitovia.
                  
               
                     (5)
                  
                  
                     Unioni on tehnyt ehdotukset lajin Tetrax tetrax sisällyttämisestä yleissopimuksen liitteeseen I sekä lajien Galeorhinus galeus, Tetrax tetrax ja Sphyrna zygaena sisällyttämisestä yleissopimuksen liitteeseen II. Nämä ehdotetut muutokset eivät edellytäisi muutoksia unionin oikeuteen.
                  
               
                     (6)
                  
                  
                     Muut yleissopimuksen sopimuspuolet ovat ehdottaneet lajien Elephas maximus indicus, Panthera onca, Ardeotis nigriceps, Houbaropsis bengalensis bengalensis, Diomedea antipodensis ja Carcharhinus longimanus sisällyttämistä yleissopimuksen liitteeseen I sekä lajien Panthera onca, Ovis vignei ja Sphyrna zygaena (alueellinen populaatio, jota esiintyy Brasilian, Uruguayn ja Argentiinan talousvyöhykkeillä ja niiden kansainvälisillä lähivesialueilla) sisällyttämistä yleissopimuksen liitteeseen II.
                  
               
                     (7)
                  
                  
                     Unionin olisi tuettava omaa ehdotustaan lajin Sphyrna zygaena koko populaation sisällyttämisestä yleissopimuksen liitteeseen II pikemmin kuin toisen yleissopimuksen sopimuspuolen ehdotusta, jonka mukaan sisällytetään ainoastaan alueellinen populaatio, joka esiintyy Brasilian, Uruguayn ja Argentiinan talousvyöhykkeillä ja niiden kansainvälisillä lähivesialueilla.
                  
               
                     (8)
                  
                  
                     Unionin olisi tuettava kaikkia muita ehdotuksia, koska ne ovat tieteellisesti perusteltuja, ne vastaavat unionin sitoumusta tehdä kansainvälistä yhteistyötä luonnon monimuotoisuuden suojelemiseksi biologista monimuotoisuutta koskevan YK:n yleissopimuksen 5 artiklan mukaisesti ja ne ovat kyseisen yleissopimuksen sopimuspuolten konferenssissa tehtyjen päätösten mukaisia.
                  
               
                     (9)
                  
                  
                     Unioni ei kuulu lajien Elephas maximus indicus, Ardeotis nigriceps ja Houbaropsis bengalensis bengalensis levinneisyysalueeseen, joten näiden lajien lisääminen yleissopimuksen liitteeseen I ei edellyttäisi muutoksia unionin oikeuteeen.
                  
               
                     (10)
                  
                  
                     Unioni ei kuulu lajin Ovis vignei levinneisyysalueeseen, joten tämän lajin lisääminen yleissopimuksen liitteeseen II ei edellyttäisi muutoksia unionin oikeuteen.
                  
               
                     (11)
                  
                  
                     Lajia Panthera onca esiintyy unionissa ainoastaan Ranskan Guayanassa, joka ei kuulu neuvoston direktiivin 92/43/ETY (2) soveltamisalaan, sillä sitä sovelletaan ainoastaan perustamissopimuksen soveltamisalaan kuuluvalla jäsenvaltioiden alueella Euroopassa. Lajien, mukaan lukien lajin Panthera onca, suojelu, varmistetaan Ranskan Guayanassa sen vuoksi kansallisella lainsäädännöllä. Näin ollen tämän lajin lisääminen yleissopimuksen liitteeseen I ei edellyttäisi muutoksia unionin oikeuteen.
                  
               
                     (12)
                  
                  
                     Lintulajia Diomedea antipodensis ei esiinny unionissa. Unionin yhteinen kalastuspolitiikka ja asiaankuuluvien alueellisten kalastuksenhoitojärjestöjen harjoittama kalastuksen sääntely tarjoavat unionille asianmukaiset välineet tämän lajin suojelun edistämiseksi. Näin ollen tämän lajin lisääminen yleissopimuksen liitteeseen I ei edellyttäisi muutoksia unionin oikeuteen.
                  
               
                     (13)
                  
                  
                     Unionin yhteinen kalastuspolitiikka ja asiaankuuluvien alueellisten kalastuksenhoitojärjestöjen harjoittama kalastuksen sääntely tarjoavat unionille asianmukaiset välineet kalalajin Carcharhinus longimanus suojelun edistämiseen. Lisäksi tämän lajin kalastus ja aluksella pitäminen on kielletty neuvoston asetuksen (EU) 2019/124 (3) nojalla. Näin ollen tämän lajin lisääminen yleissopimuksen liitteeseen I ei edellyttäisi muutoksia unionin oikeuteen.
                  
               
                     (14)
                  
                  
                     Laji Cetorhinus maximus sisältyy yleissopimuksen liitteeseen I, mutta unionilla on voimassa oleva varauma lajin sisällyttämisestä kyseiseen liitteeseen; sen kalastus ja aluksella pitäminen on kuitenkin kielletty asetuksen (EU) 2019/124 nojalla. Näin ollen tämän varauman peruuttaminen ei edellyttäisi muutoksia unionin oikeuteen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Yleissopimuksen sopimuspuolten konferenssin kolmannessatoista kokouksessa unionin puolesta otettava kanta on seuraava:
            
                        a)
                     
                     
                        tuetaan seuraavien lajien lisäämistä yleissopimuksen liitteeseen I:
                        
                                    —
                                 
                                 
                                    
                                       Tetrax tetrax,
                                 
                              
                                    —
                                 
                                 
                                    
                                       Elephas maximus indicus,
                                 
                              
                                    —
                                 
                                 
                                    
                                       Panthera onca,
                                 
                              
                                    —
                                 
                                 
                                    
                                       Ardeotis nigriceps,
                                 
                              
                                    —
                                 
                                 
                                    
                                       Houbaropsis bengalensis bengalensis,
                                 
                              
                                    —
                                 
                                 
                                    
                                       Diomedea antipodensis,
                                 
                              
                                    —
                                 
                                 
                                    
                                       Carcharhinus longimanus;
                                 
                              
                  
                        b)
                     
                     
                        tuetaan seuraavien lajien lisäämistä yleissopimuksen liitteeseen II:
                        
                                    —
                                 
                                 
                                    
                                       Tetrax tetrax,
                                    
                                 
                              
                                    —
                                 
                                 
                                    
                                       Galeorhinus galeus,
                                 
                              
                                    —
                                 
                                 
                                    
                                       Sphyrna zygaena (koko populaatio),
                                 
                              
                                    —
                                 
                                 
                                    
                                       Panthera onca,
                                 
                              
                                    —
                                 
                                 
                                    
                                       Ovis vignei.
                                 
                              
                  
         
            2 artikla
            Komissio ilmoittaa unionin puolesta yleissopimuksen tallettajalle, että sen varauma, joka koskee lajin Cetorhinus maximus sisällyttämistä yleissopimuksen liitteeseen I, peruutetaan.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 13 päivänä helmikuuta 2020.
            
               
                  Neuvoston puolesta
               
               
                  Puheenjohtaja
               
               A. METELKO-ZGOMBIĆ
            
         
         
            (1)  Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä (EYVL L 210, 19.7.1982, s. 10).
         
            (2)  Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992, s. 7).
         
            (3)  Neuvoston asetus (EU) 2019/124, annettu 30 päivänä tammikuuta 2019, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2019 (EUVL L 29, 31.1.2019, s. 1).